b'\n_START_ARTICLE_\nHigh North Dialogue\n_START_PARAGRAPH_\nHigh North Dialogue er en \xc3\xa5rlig konferanse hvis form\xc3\xa5l er \xc3\xa5 dr\xc3\xb8fte utfordringer og muligheter for verdiskaping i Arktis og nordomr\xc3\xa5dene. Den blir arrangert av Nordomr\xc3\xa5desenteret ved Handelsh\xc3\xb8gskolen Nord universitet i Bod\xc3\xb8.  _NEWLINE_Konferansen samler dem som er opptatt av utviklingen i og av nordomr\xc3\xa5dene, inkludert politikere og byr\xc3\xa5krater i de ulike arktiske statene, industriledere, representanter fra ulike n\xc3\xa6ringer som fiskeri, turisme, olje, gass og mineraler, samt NGO-er, urbefolkning, lokale og regionale administrasjoner og akademia. Ikke minst er det en konferanse for master- og PhD-studenter, som kan ta studieemner som en del av konferansen. Hensikten med konferansen er \xc3\xa5 oppmuntre og legge til rette for dialog mellom de ulike interessene, informasjons- og erfaringsutveksling, fremme b\xc3\xa6rekraftig utvikling i nordomr\xc3\xa5dene og diskutere \xc2\xabbeste praksis\xc2\xbb-l\xc3\xb8sninger ._NEWLINE_Konferansen het tidligere Arctic Dialogue .  _NEWLINE_\xc3\x86resprisen High North Hero deles ut i forbindelse med konferansen. Tidligere vinnere inkluderer den amerikanske forretningsmannen Scott Minerd og tidligere finske statsministeren Paavo Lipponen._NEWLINE_Andre norske konferanser som omhandler nordomr\xc3\xa5dene inkluderer Kirkeneskonferansen i Kirkenes og Arctic Frontiers i Troms\xc3\xb8.'